cyanic-selkie/wikianc huggingface dataset:
கத்தேரி தேக்கக்விதா
அமெரிக்க முதற்குடி மக்களிடையே முதல் புனிதர் கத்தேரி
புனித கத்தேரி தேக்கக்விதா அமெரிக்க முதற்குடி மக்களிடையே கத்தோலிக்க திருச்சபையால் புனிதர் நிலைக்கு உயர்த்தப்படுகின்ற முதல் நபர் ஆவார்.
மூன்று தேசிய திருத்தலங்கள்
கத்தேரி தேக்கக்விதாவுக்கு ஐக்கிய அமெரிக்க நாடுகளில் மூன்று தேசிய திருத்தலங்கள் அர்ப்பணிக்கப்பட்டுள்ளன. அவை:
கத்தேரிக்கு திருச்சிலைகள்
கத்தேரிக்கு வணக்கம் செலுத்தும் வகையில் கீழ்வரும் இடங்களில் திருச்சிலைகள் நிறுவப்பட்டுள்ளன:
கலைப்படைப்பு
ஐக்கிய அமெரிக்க நாடுகளில், கலிபோர்னியா மாநிலத்தின் ஓரன்ஜ் மாவட்டத்தில் உள்ள சான் ஹுவான் கப்பிஸ்த்ரானோ பெருங்கோவிலிலும் கத்தேரி தேக்கக்விதாவின் சிலை உள்ளது. அக்கோவிலில் 2007ஆம் ஆண்டு 40 அடி உயரம் கொண்ட கலைப்படைப்பு நடுப்பீடத்தின் பின் சுவரோடு இணைத்து அமைக்கப்பட்டது. அதில் வைக்கப்பட்ட சிலைகளுள் ஒன்று கத்தேரியின் சிலை ஆகும். அக்கலைப்படைப்பில் கத்தேரியின் சிலைமேல் வலப்புறம் உள்ளது. பிற சிலைகள்: மேலே சிலுவையில் இயேசு; குவாதலூப்பே அன்னை மரியா (நடு); புனித யோசேப்பு (கீழ் இடது); புனித பிரான்சிசு அசிசி (கீழ் வலது); ஜுனீப்பெரே செர்ரா (மேல் இடது).
இக்கலைப்படைப்பு எசுப்பானிய கலைஞர்களால் உருவாக்கப்பட்டது.
ஐக்கிய அமெரிக்க நாடுகளில் விஸ்கான்சின் மாநிலத்தின் லா க்ராஸ் (La Crosse) அமைந்துள்ள குவாதலூப்பே அன்னை மரியா திருத்தலத்தில், வெண்கலத்தால் ஆன ஒரு சிலை கத்தேரி முழந்தாட்படியிட்டு இறைவேண்டல் நிகழ்த்துவது போல் காட்டுகிறது. அது சிந்தியா ஹிட்ஷ்லெர் என்னும் கலைஞரால் உருவாக்கப்பட்டது.
மற்றுமொரு ஆளுயர கத்தேரி சிலை நியூயார்க் மாநிலத்தின் லூவிஸ்டன் நகரில் உள்ள பாத்திமா அன்னை திருத்தலத்தில் உள்ளது.
நியூயார்க் நகரிலுள்ள புனித பேட்ரிக் பெருங்கோவிலின் முகப்பு வாயிலில் வெண்கலத்தால் ஆன கத்தேரி சிலை செதுக்கப்பட்டுள்ளது.
கத்தேரி புரிந்ததாகக் கூறப்படும் புதுமைகள்
மக்கள் கத்தேரியை நோக்கி வேண்டுதல் நிகழ்த்தியதன் பயனாகப் பல புதுமைகள் நடந்ததாகக் கூறப்படுகிறது. இவை பெரும்பாலும் நோயிலிருந்து விடுதலை பெற்று நலம் அடைதலைக் குறித்தவை ஆகும்.
திருத்தந்தை பதினாறாம் பெனடிக்ட் மேற்கூறிய நிகழ்வு மனித அறிவுக்கு அப்பாற்பட்ட ஒரு அதிசய நிகழ்வே என்று ஏற்று அறிக்கையிட்டார்.
2012, அக்டோபர் 21ஆம் நாள் கத்தேரி தேக்கக்விதாவுக்கு உரோமையில் புனிதர் பட்டம் வழங்கப்பட்டபோது ஜேக் ஃபிங்க்போன்னர் (Jake Finkbonner) என்னும் அச்சிறுவனும் உடனிருந்தான். அவனுக்குப் திருத்தந்தை பதினாறாம் பெனடிக்ட்டின் கைகளிலிருந்து நற்கருணை பெறும் பேறும் கிட்டியது.
கத்தேரி தேக்கக்விதா பற்றிய நூல்கள்
கத்தேரியை நேரில் அறிந்து, அவருடைய வாழ்க்கை வரலாற்றை முதன்முதலில் எழுதியோர் ஷோஷத்தியே மற்றும் கோலனெக் என்னும் இரு இயேசு சபைத் துறவியர் ஆவர். அவர்களுடைய நூல்களைத் தொடர்ந்து குறைந்தது 300 நூல்கள் கத்தேரியின் வாழ்க்கையைப் பற்றி 20 மொழிகளில் வெளிவந்துள்ளன. கத்தேரியின் வாழ்க்கையில், ஐரோப்பிய குடியேற்றத்தினர் அமெரிக்கா சென்று, அங்குள்ள முதற்குடி மக்களிடையே கிறித்தவத்தை அறிவித்தபோது ஏற்பட்ட சவால்களும் கைம்மாறும் காணக்கிடக்கின்றன என்று K. I. கோப்பட்ரேயர் (K. I. Koppedrayer) என்னும் வரலாற்றாசிரியர் கூறியுள்ளார்.
கத்தேரி தேக்கக்விதா பற்றிய புதினங்களும் வெளியாகியுள்ளன. அவற்றுள் சில:
வெளி இணைப்புகள்
<references group="Note"/>
ஆதாரங்கள்
பகுப்பு:1656 பிறப்புகள் பகுப்பு:1680 இறப்புகள் பகுப்பு:மோகாக்கிய மக்கள் பகுப்பு:கத்தோலிக்கத்திற்கு மதம் மாறியவர்கள் பகுப்பு:வட அமெரிக்கப் பழங்குடிகள் பகுப்பு:அமெரிக்காவின் கிறித்தவப் புனிதர்கள்
ஸ்ரீ லங்கா டெலிகொம்
இலங்கைத் தொலைத் தொடர்பு நிலையம் இலங்கையில் மிகப் பெரிய தொலைத் தொடர்புநிலையமாகும். இது 850, 000 மேற்பட்ட கம்பி இணைப்பு வாடிக்கையாளர்களைக் கொண்டுள்ளது. இதற்கு மேலதிகமாக 300, 000 இற்கும் மேற்பட்ட CDMA தொலைபேசி வாடிக்கையாளர்களைக் கொண்டு 1 மில்லியனுக்கும் மேற்பட்ட வாடிக்கையாளர்களைக் கொண்ட தொலைத்தொடர்பு நிலையமாக விளங்குகின்றது. ஆரம்பத்தில் அரச முதலீட்டில் உருவாக்கப் பட்ட நிலையம் பின்னர் 1997இல் ஜப்பானிய நிறுவனம் ஒன்றிற்கு விற்கப் பட்டது. இது தனியார் மயமாக்கப் பட்டபின்னர் செல்பேசி சேவையை வழங்கிய மோபிற்றலை உள்வாங்கிக் கொண்டது. 2006 ஆம் ஆண்டில் லங்காபெல், சண்ரெல் ஆகியவற்றின் சிடிஎம்ஏ(CDMA) வெற்றியை அவதானித்த இலங்கை தொலைத் தொடர்பு நிலையம் இச்சேவையை ஆரம்பித்தது.
டயல் அப் இணைப்புக்கள்
56கிலோபிட்ஸ்/செக்கண் வேகத்திலான டயல் அப் இணைப்புக்களை வழங்கி வருகின்றது. இது தவிர சிடிஎம்ஏ(CDMA) தொலைபேசியூடாக 115 கிலோபிட்ஸ்/செக்கண் வேகத்திலும் இணைப்பை வழங்கிவருகின்றது. பல்வேறு நிறுவனங்களும் கம்பித்தொலைபேசியயூடாக இச்சேவையினை இலங்கையில் வழங்குகின்றபோது அநேகமானவற்றின் வேகம் இதைவிடக் குறைவானது. சாதாரண தொலைபேசிகளூடாக இணைப்பை மேற்கொள்கையில் பயனர் பெயரில் பயனர்@pre.sltnet.lk என்றவாறும் சிடிஎம்ஏ(CDMA) தொலைபேசியில் பயனர்@pre.sltnet என்றவாறும் வரும் சிடிஎம்ஏ இணைப்பில் பயனர் பெயரில் .எல்.கே(.lk) என்பது தேவையில்லை என்பதைக் கவனிக்கவும்.
அகன்ற அலை இணைப்புக்கள்
இலங்கையில் அகலப்பட்டை இணைப்புகள் பெரும்பாலான பகுதிகளில் வழங்கப்பட்டு வருகின்றது. ஆரம்ப காலத்தில் கொழும்பு மற்றும் புறநகரப் பகுதிகளில் மட்டுமே இந்த சேவை வழங்கப்பட்டிருந்தமை குறிப்பிடத் தக்கது. இந்நிறுவனம் இருவகையான இணைப்புக்களை வழங்கி வருகின்றது. இவ்விணைப்புக்களானது கொழும்பில் ஏற்கனவேயிருந்த அநேகமாக எல்லா குத்தகைக்கான இணைப்புக்களை (leased lines) மாற்றீடு செய்துள்ளது
அலுவலக இணைப்பு
பதிவிறக்கம் 2 மெகாபிட்ஸ்/செக்கண், மேலேற்றம் 512 கிலோபிட்ஸ்/செக்கண்
வீட்டு இணைப்பு
பதிவிறக்கம் 512 கிலோபிட்ஸ்/செக்கண், மேலேற்றம் 128 கிலோபிட்ஸ்/செக்கண். இதில் இணையத்தைக் குறைவாகப் பாவிப்பவர்களுக்கான 1 ஜிகாபைட்டிற்குக் குறைவாகப் பாவிப்பவர்களுக்கு வசதியாக ஓர் கணக்கும் அறிமுகப்படுத்தப்பட்டுள்ளபோதிலும் இவை மிகையாக இணையத்தைப் பாவிப்ப்பவர்களுக்குச் செலவானது ஆகும்.
குத்தகைக்கு விடப்படும் இணைப்புக்கள்
குத்தகைக்கு விடப்படும் இணைப்புக்கள் இலங்கையில் அகலப்பட்டை அல்லது அகன்ற அலை என்கின்ற எ டீ எஸ் எல்(adsl) இணைப்பு இல்லாத இடங்களில் மிகையான கட்டணம் காரணமாக ஓரளவே பாவனையில் உள்ளது. இது 64கிலோபிட்ஸ்/செக்கண் வேகத்திலும் அதனின் முழுமட்ங்குகளிலும் இணைப்பை வழங்குகின்றது (அதாவது 128 கிலோபிட்ஸ்/செக்கண், 192 கிலோபிட்ஸ்/செக்கண்)
வை-பை இணையம்
சிறி லங்கா டெலிகொம் கம்பியற்ற இணையச் சேவை முறைகளில் ஒன்றான வை-பை முறையில் இணையச் சேவைகளை வழங்குகின்றது. இந்தச் சேவை தற்போது பண்டாரநாயக சர்வதேச விமான நிலையத்தில் கிடைக்கின்றது. ஒரு மணி நேரத்திற்கு ரூபா 200 என்ற வீதத்தில் கட்டணம் அளவிடப்படுகின்றது.
சிறி லங்கா டெலிகொம்மின் சகோதர நிறுவனங்கள்
சிறி லங்கா டெலிகொம் பல சகோதர நிறுவனங்களைக் கொண்டுள்ளது.
டெலிக்கொம் நிறுவனம் 1930 முதல் தொலைபேசி விபரக்கொத்தை வெளியிடுகின்றது. 2002 ம் ஆண்டு முதல் சிறி லங்கா டெலிகொம் த ரெயின்போ பேஜஸ் எனும் விபரக்கொத்தை வெளியிடுகின்றது. இதுவே இலங்கையின் ஒரே வியாபார தகவல்களை அடக்கிய விபரக்கொத்து என்பதையும் குறிப்பிடவேண்டும்.
வெளியிணைப்புக்கள்
பகுப்பு:இலங்கைத் தொலைத்தொடர்பு பகுப்பு:1991 நிறுவனங்கள்
ஆஸ்திரேலிய தேசிய நூலகம்
ஆஸ்திரேலிய தேசிய நூலகம், ஆத்திரேலியாவில் உள்ள பெரிய நூலகம். ஆஸ்திரேலியாவுடன் தொடர்புடைய நூல்களை சேகரித்து வைப்பதற்காக, தேசிய நூலக சட்டம் என்ற சட்டத்தின் அடிப்படையில் உருவாக்கப்பட்டது. 2012–2013ஆம் ஆண்டுவாக்கில், இந்த நூலகத்தில் 6,496,772 நூல்களும், 15,506 மீட்டர் நீளமுள்ள ஓலைச்சுவடிகளும் இருந்தன.
நூல்கள்
இங்குள்ள நூல்களில் 92.1% நூல்களைப் பற்றிய விவரங்களை நூலகத்தின் இணையதளத்தின் வாயிலாக பார்வையிடலாம்.
இவற்றில் 174,000 நூல்கள் மின்மயமாக்கப்பட்டுள்ளன.
இணைப்புகள்
பகுப்பு:ஆஸ்திரேலியாவில் உள்ள நூலகங்கள் பகுப்பு:தேசிய நூலகங்கள்
காத்ரீன் திரீசா
காத்ரீன் திரீசா ஒரு திரைப்பட நடிகை. இவர் தமிழ்,மலையாளம், தெலுங்கு, கன்னடம் ஆகிய மொழித் திரைப்படங்களில் நடித்துள்ளார்.
புற இணைப்புகள்
பகுப்பு:மலையாளத் திரைப்பட நடிகைகள் பகுப்பு:கன்னடத் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:வாழும் நபர்கள் பகுப்பு:1989 பிறப்புகள் பகுப்பு:இந்தியத் திரைப்பட நடிகைகள்
சாம் லால்
சாம் லால் (Sham Lal) இந்தியாவைச் சேர்ந்த ஒரு சீருடற்பயிற்சி விளையாட்டு வீரராவார். 1956 ஆம் ஆண்டு ஆத்திரேலியாவின் மெல்போர்ன் நகரத்தில் நடைபெற்ற 16 ஆவது கோடைக்கால ஒலிம்பிக் போட்டியில் இந்தியாவின் சார்பாக 7 போட்டிகளில் லால் பங்கேற்றார். சீருடற்பயிற்சி விளையாட்டிற்காக அருச்சுனா விருது பெற்ற முதல் நபர் என்ற பெருமை லாலுக்கு 1961 ஆம் ஆண்டு கிடைத்தது. 1957 ஆம் ஆண்டு உருசிய நாட்டின் தலைநகரமான மாசுகோவில் நடைபெற்ற ஆறாவது இளையோர் மற்றும் மாணவர் உலகத் திருவிழாவிலும் முதல் முறையாக இவர் கலந்து கொண்டார்.
மேற்கோள்கள்
பகுப்பு:1938 பிறப்புகள் பகுப்பு:வாழும் நபர்கள் பகுப்பு:சீருடற்பயிற்சி விளையாட்டு வீரர்கள் பகுப்பு:இந்திய ஒலிம்பிக் வீரர்கள்
டேவிட் ஒபுயா
டேவிட் ஒபுயா (David Obuya, பிறப்பு: ஆகத்து 14, 1979) கென்யா அணியின் தற்போதைய துடுப்பாட்டக்காரர். மேலதிக குச்சக் காப்பாளர் ,கென்யா நைரோபியில் பிறந்த இவர் கென்யா தேசிய அணி, ஆபிரிக்கா ix அணிகளில் அங்கத்துவம் பெறுகின்றார்.
நாயக்கன்குப்பம் ஊராட்சி
நாயக்கன்குப்பம் ஊராட்சி (Nayakkenkuppam Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள வாலாஜாபாத் வட்டாரத்தில் அமைந்துள்ளது. இந்த ஊராட்சி, உத்திரமேரூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 649 ஆகும். இவர்களில் பெண்கள் 331 பேரும் ஆண்கள் 318 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
இந்துக் கல்லூரி
இந்துக் கல்லூரி (Hindu College) என்பது பின்வரும் ஒரு கல்விக் கழகமாக இருக்கலாம்:
சயிஸ்ட கான்
மிர்சா அபு தாலிப் என்ற செயிஸ்ட கான் (Shaista Khan) (শায়েস্তা খান) முகலாயப் பேரரசர் அவுரங்கசீப் ஆட்சியின் போது வங்காளம் (1658–1669) மற்றும் தக்காண ஆளுநராகவும் (1658–1669), தலைமைப் படைத்தலவராகவும் பணியாற்றியவர். இவர் அவுரகசீப்பின் தாய்மாமன் ஆவார்.
சிவாஜியுடன் மோதல்கள்
1659-இல் அவுரங்கசீப் முகலாயப் பேரரசர் அரியணையில் அமர்ந்த பின், செயிஸ்ட கானை தக்காணப் பீடபூமி பகுதியில் பெரும்படைகளுடன் ஆளுநராக நியமித்தார். செயிஸ்ட கானின் திறமையால் அமதுநகர் சுல்தானகத்தை கைப்பற்றப்பட்டு, முகலாயப் பேரரசில் இணைக்கப்பட்டது. மேலும் மராட்டியப் பேரரசுக்கு எதிராக பிஜப்பூர் சுல்தானிடம் போர் உடன்படிக்கை செய்து கொண்டார். 1659-இல் சிவாஜி பிஜப்பூர் சுல்தானகத்தின் படைத்தலைவர் அப்சல் கானை கொன்றார்.
சனவரி 1660-இல் செயிஸ்ட கான் அவுரங்காபாத்திற்கு பெரும்படைகளுடன் இறங்கி, மராத்தியர்களுடன் போரிட்டு, புனே சக்கான், கல்யாண், வடக்கு கொங்கணம் பகுதிகளைக் கைப்பற்றினார்.
மராத்தியர்கள் புனே நகரத்தில் வாழ அனுமதி மறுக்கப்பட்டதுடன், முகலாயப் படைகள் மராத்தியர்களிடமிருந்து தள்ளியே இருந்தனர். 5 ஏப்ரல் 1663 அன்று மாலையில், சிவாஜியும், 4,00 மராத்திய வீரர்களும் திருமணக் கூட்டத்தவர்கள் போல வேடமிட்டு ஊர்வலமாக சென்று புனே நகரத்தில் புகுந்து தங்கினர். மேலும் மராத்தியப் படைத்தலைவர்கள் வேலைக்காரர்கள போன்று வேடமிட்டு சிறு சிறு கூட்டமாக புனே நகரத்தில் சென்றனர். நடு இரவில் மராத்தியப் படைகள் செயிஸ்ட கான் தங்கியிருந்த வளாகத்தில் புகுந்து செயிஸ்டகானை கொல்ல திட்டமிட்டனர்.
வங்காள ஆளுநராக
1663-இல் வங்காள ஆளுநர் இரண்டாம் மீர் ஜூம்லாவின் இறப்பிற்கு பின்னர் செயிஸ்ட கான் வங்காள ஆளுநராக நியமிக்கப்பட்டார். செயிஸ்ட கான ஐரோப்பிய நாட்டு வணிகர்களுட்ன ஒப்பந்தம் செய்து கொண்டு, தென்கிழ்ககு ஆசிய நாடுகள் மற்றும் இந்தியாவின் பிற பகுதிகளுடன் வணிகம் மேற்கொள்வதை ஊக்கிவித்தார். ஆனால் வங்காளத்தில் பிரித்தானிய கிழக்கிந்திய கம்பெனிக்கு மட்டும் வணிக நடவடிக்கைகள் மேற்கொள்வதற்கு அனுமதி மறுத்தார். இதனால் 1686-இல் ஆங்கிலேய-முகலாயப் போர் மூண்டது.
மேற்கோள்கள்
பகுப்பு:1600 பிறப்புகள்
பகுப்பு:மராட்டியப் பேரரசு பகுப்பு:முகலாயப் பேரரசு பகுப்பு:முகலாய தளபதிகள்
இந்திய விண்வெளி ஆய்வு நிறுவனம்
இந்திய விண்வெளி ஆய்வு நிறுவனம் (Indian Space Research Organization, ISRO, இஸ்ரோ) இந்திய அரசின் முதன்மையான தேசிய விண்வெளி முகாம் ஆகும். பெங்களூரில் தலைமைப் பணியகம் கொண்ட இஸ்ரோ 1969 இல் உருவாக்கப்பட்டது. தற்போது 16,000 ஊழியர்கள் இஸ்ரோவில் பணியாற்றுகின்றனர். ஏறத்தாழ 41 பில்லியன் செலவில் செயலாற்றப்படுகிறது. இந்திய அரசின் விண்வெளித்துறையின் நேரடி மேற்பார்வையில் இயங்கும் இஸ்ரோவிற்கு சோம்நாத் தலைவராக உள்ளார்.
thumb|right|அகமதாபாத்திலுள்ள இஸ்ரோ விண்வெளி பயன்பாட்டு மையத்தின் முதன்மை வாயில் கடந்த ஆண்டுகளில் இஸ்ரோ இந்திய வாடிக்கையாளர்களுக்கு மட்டுமன்றி பிறநாட்டு வாடிக்கையாளர்களுக்கும் விண்வெளி/ செயற்கைக் கோள் தொடர்புடைய செயல்பாடுகளை ஆற்றி வருகிறது. தனது ஏவுகலங்களையும் ஏவுமிடங்களையும் தனது செயற்கைக்கோள் ஏவுதிறனுக்கு பயன்படுத்திக் கொண்டுள்ளது. புவியியைவு செயற்கைக் கோள் ஏவுகலத்தை (ஜி.எஸ்.எல்.வி) மேம்படுத்தி முழுமையும் இந்தியப் பொருட்களால் கட்டமைப்பதும் மனிதரியக்கு விண்வெளித் திட்டங்கள், மேலும் பல நிலவு புத்தாய்வுகள் மற்றும் கோளிடை ஆய்வுக்கருவிகள் செயல்படுத்துவதையும் எதிர்காலத் திட்டங்களாகக் கொண்டுள்ளது. தனது பல்வேறு பணிகளுக்கும் ஆராய்ச்சிகளுக்கும் குவியப்படுத்திய மையங்களை நாடெங்கும் கொண்டுள்ளது. பன்னாட்டு விண்வெளிச் சமூகத்துடன் பல இருவழி மற்றும் பல்வழி உடன்பாடுகளைக் கண்டு கூட்டுறவாக செயல்படுகிறது
குறிக்கோள்
இசுரோவின் (இந்திய விண்வெளி ஆய்வு மையத்தின்) குறிக்கோளானது விண்வெளி தொழில் நூட்பங்களையும் அதன் பயன்பாடுகளையும் உருவாக்குவதன் மூலம் நாட்டுக்கு தேவையான பணிகளை நிறைவேற்றுதலாகும்.
துவக்க காலம்
thumb|500pxl|[[விக்கிரம் சாராபாய்|முனைவர் விக்ரம் சாராபாய் இந்திய விண்வெளி ஆய்வின் தந்தை]] இந்தியாவின் விண்வெளி ஆய்வின் வரலாறு 1920களில் கொல்கத்தாவில் அறிவியலார் சிசிர் குமார் மித்திராவின் செயல்பாடுகளில் துவங்கியதாகக் கொள்ளலாம்; மித்திரா தரையளாவிய வானொலி அலைகள்மூலம் அயனி வெளியை ஆய்வு செய்யச் சோதனைகளை நிகழ்த்தினார். பின்னர், இந்திய அறிவியலாளர்கள் சி. வி. ராமன், மேக்நாத் சாகா போன்றோர் விண்வெளி அறிவியலுக்குப் பயனாகும் அறிவியல் கொள்கைகளை அளித்து வந்தனர். இருப்பினும் 1945ஆம் ஆண்டிற்குப் பின்னரே இத்துறையில் ஒருங்கிணைக்கப்பட்ட ஆராய்ச்சிகள் மேற்கொள்ளப்பட்டன. இத்தகைய அமைப்புசார் ஆய்வுகளுக்கு இரு இந்திய அறிவியலாளர்கள் வழி நடத்தினர்: விக்கிரம் சாராபாய்— அகமதாபாத்தில் அமைந்துள்ள இயற்பியல் ஆராய்ச்சி ஆய்வகத்தை நிறுவியவர்—மற்றும்  ஹோமி ஜெஹாங்கீர் பாபா, 1945இல் டாட்டா அடிப்படை ஆராய்ச்சிக் கழகத்தை நிறுவன இயக்குனராகத் துவக்கியவர். விண்வெளித் துறையில் துவக்கத்தில் அண்டக் கதிரியக்கம், உயர்வெளி மற்றும் காற்றுவெளி சோதனைக் கருவிகள், கோலார் சுரங்கங்களில் துகள் சோதனைகள் மற்றும்  உயர் வளிமண்டலம் போன்றவற்றில் சோதனைகள் நடத்தப்பட்டன. ஆராய்ச்சி ஆய்வகங்கள், பல்கலைக்கழகங்கள் மற்றும் தனியிடங்களில் நிகழ்ந்த ஆய்வுகள் ஒருங்கிணைக்கப்பட்டன.
1950இல் இந்திய அரசில் புதியதாக உருவாக்கப்பட்ட அணு ஆற்றல் துறைக்கு ஓமி பாபா செயலாளராகப் பொறுப்பேற்ற பின்னரே இத்துறையில் ஆய்வுக்கு அரசு ஆதரவு கிட்டியது. அணுவாற்றல் துறை இந்தியாவெங்கும் விண்வெளி ஆராய்ச்சிக்கு நிதியுதவி வழங்கியது. 1823இல் கொலாபாவில் துவங்கப்பட்ட வானாய்வு நிலையத்தில் புவியின் காந்தப் புலம்குறித்து ஆயப்பட்டு வந்தது. வானிலையியலில் நடத்தப்பட்ட ஆய்வுகளில் மதிப்புமிக்க தகவல்கள் திரட்டப்பட்டன. 1954ஆம் ஆண்டில் உத்தரப் பிரதேச மாநில வானாய்வு மையம் நிறுவப்பட்டது. 1957ஆம் ஆண்டில் ஆந்திராவில் ஐதராபாத்தில் ஓஸ்மானியா பல்கலைக்கழகத்தில் ரங்க்பூர் வானாய்வு மையம் நிறுவப்பட்டது. இந்த இரு மையங்களும் ஐக்கிய அமெரிக்காவின் தொழில்நுட்ப உதவி மற்றும் அறிவியல் கூட்டுறவுடன் இயங்கின. விண்வெளித்துறை வளர்ச்சிக்குத் தொழில்நுட்ப ஆதரவாளராக விளங்கிய அந்நாள் இந்தியப் பிரதமர் சவகர்லால் நேருவின் பங்கும் இருந்தது 1957இல் சோவியத் ஒன்றியம் வெற்றிகரமாக   இசுப்புட்னிக் 1ஐ விண்ணில் செலுத்தியதும் மற்ற நாட்டவரும் விண்வெளி ஆராய்ச்சிகள் நடத்த தூண்டுதலாக அமைந்தது. 1962ஆம் ஆண்டில் விக்கிரம் சாராபாய் தலைமையில் இந்திய தேசிய விண்வெளி ஆராய்ச்சிக்கானக் குழு (INCOSPAR) அமைக்கப்பட்டது. 1969ஆம் ஆண்டில் இக்குழுவிற்கு மாற்றாக இஃச்ரோ நிறுவப்பட்டது.
ஏவுகலத் தொகுதி
புவிசார் அரசியல் மற்றும் பொருளியல் காரணங்களுக்காக 1960களிலும் 1970களிலும் தனது சொந்தமான ஏவுகலங்களைத் தயாரிக்க இந்தியா உந்தப்பட்டது. 1960-70 காலகட்டங்களில் முதல்நிலையாக ஆய்வு விறிசுகளை வெற்றிகரமாக இயக்கியபிறகு 1980களில் துணைக்கோள் ஏவுகலங்களை வடிவமைத்துக் கட்டமைக்கும் திட்டங்கள் உருவாகின. இவற்றிற்கான முழுமையான இயக்கத்திற்கான ஆதரவு கட்டமைப்பும் உருவாக்கப்பட்டது. எஸ்.எல்.வி-3,மேம்பட்ட துணைக்கோள் ஏவுகலங்களை அடுத்து முனையத் துணைக்கோள் ஏவுகலம் (PSLV) மற்றும் புவியிணக்க துணைக்கோள் ஏவுகலம் (GSLV) தொழில்நுட்பங்களை மேம்படுத்தும் பணியில் ஈடுபட்டுள்ளது.
செயற்கைக்கோள் ஏவுகலம் (SLV)
இதன் ஆங்கிலச் சுருக்கமான எஸ்.எல்.வி அல்லது எஸ்.எல்.வி-3 என அறியப்படும் செயற்கைக்கோள் ஏவுகலம் ஓர் நான்கு கட்ட திட எரிபொருள் இலகு ஏவுகலம். 500கிமீ தொலைவு ஏறவும் 40 கிலோ ஏற்புச்சுமை கொண்டு செல்லவும் வடிவமைக்கப்பட்டது. முதல் ஏவல் 1979இலும் அடுத்த ஆண்டு இருமுறையும் இறுதி ஏவல் 1983இலும் நிகழ்ந்தன. இந்த நான்கில் இரண்டே வெற்றிகரமாக அமைந்தன.
மேம்பட்ட செயற்கைக்கோள் ஏவுகலம் (ASLV)
இந்த ஏவுகலம் ஐந்து நிலை திட எரிபொருள் விறிசு ஆகும்; இதனால் 150 கிலோ செயற்கைக்கோளைத் தாழ் புவி சுற்றுப்பாதையில் ஏவ இயலும். இதன் வடிவமைப்பு எஸ்.எல்.வியை அடியொற்றி இருந்தது. முதல் ஏவல் 1987இலும், 1988,1992,1994 களில் மூன்று ஏவல்களும் நிகழ்ந்தன; இரண்டு ஏவல்களே வெற்றி பெற்றன.
முனையத் துணைக்கோள் ஏவுகலம் (PSLV)
பி. எஸ்.எல்.வி என்ற ஆங்கிலச் சுருக்கத்தால் பரவலாக அறியப்படும் முனையத் துணைக்கோள் ஏவுகலம் இந்திய தொலையுணர்வு துணைக்கோள்களை சூரிய இணைவு சுற்றுப்பாதைகளில் ஏவிட வடிவமைக்கப்பட்ட மீளப்பாவிக்கமுடியாத (இழக்கத்தக்கதொரு) ஏவு அமைப்பாகும். இதற்கு முன்னர் இந்தச் செயற்கைக்கோள்கள் உருசியாவிலிருந்து விண்ணேற்றப்பட்டு வந்தன. இந்த ஏவுகலங்களால் சிறு துணைக்கோள்களை புவிநிலை மாற்று சுற்றுப்பாதைக்கு ஏவ முடியும். இந்த ஏவுகலத்தால் 30 விண்கலங்கள் (14 இந்திய விண்கலங்களும் 16 வெளிநாட்டு விண்கலங்களும்) விண்ணேற்றப் பட்டுள்ளன. ஏப்ரல் 2008இல் இது ஒரே ஏவலில் 10 துணைக்கோள்களை வெற்றிகரமாக விண்ணில் ஏற்றி அதுவரை இருந்த  உருசிய சாதனையை முறியடித்தது.
ஜுலை 15, 2011 அன்று பி.எஸ்.எல்.வி தனது 18வது தொடர்ந்த ஏவல்பணியை வெற்றிகரமாகச் செய்து முடித்தது. இதன் 19 ஏவல்களில் செப்டம்பர் 1993 முதல் பயணம் மட்டுமே தோல்வியில் முடிந்தது.
புவியிணக்க துணைக்கோள் ஏவுகலம் (GSLV)
ஜி.எஸ்.எல்.வி ஒரு டெல்டா-II வகை செயற்கைக்கோள் ஏவு கலம். இது ஒரு மீளப்பாவிக்க இயலாத அமைப்பு (இழக்கத்தக்கதொரு ஏவு அமைப்பு). இந்தத் திட்டம் இன்சாட் வகை செயற்கைக்கோள்களைப் புவிநிலை சுற்றுப்பாதையில் செலுத்திடவும் வெளிநாட்டு விறிசுகளை நாடவேண்டிய தேவையைக் குறைக்கவும் செயல்படுத்தப்பட்டது.இதனால் 5 டன் எடையுள்ள ஏற்புச்சுமையை தாழ் புவி சுற்றுப்பாதையில் இட முடியும்.
இத்திட்டத்திற்கு ஒரு பின்னடைவாகத் திசம்பர் 25, 2010இல் ஜிசாட்-5பி சுமந்தவண்ணம் சென்ற ஜி.எஸ்.எல்.வி கட்டுப்பாட்டு அமைப்பு தவறியதால் முன்னரே திட்டமிட்டபடி பாதுகாப்பாகத் தானே வெடித்துச் சிதறியது.
புவியிணக்க துணைக்கோள் ஏவுகலம் மார்க்-III (GSLV III)
புவியிணக்க துணைக்கோள் ஏவுகலம் மார்க்-III முன்நு நிலைகள் கொண்ட விண்வெளிக்கலன் ஆகும். இதன் மூலம் மிகு எடையுள்ள செயற்கைக்கோள்களைப் புவிநிலை சுற்றுப்பாதையில் செலுத்திட திட்டமிடப்பட்டுள்ளது. இது ஜி. எஸ். எல். விக்கு அடுத்தத் தலைமுறையாக இருப்பினும் இதன் வடிவமைப்பை அதனை ஒட்டி இருக்கவில்லை. இதன் முதல் ஏவுதல் 2012ஆம் ஆண்டில் வெற்றி பேற்று, மேலும் இரு முறை இயக்கப்பட்டுள்ளது. தற்போது இது பயன்பாட்டு நிலையை அடைந்துள்ளது. இந்தியாவின் மனித விண்வெளி திட்டத்திற்கு இந்த விண்கலனையே பயன்படுத்த திட்டமிட்டுள்ளார்.
மறுபயன்பாட்டு ஏவுகலம்
விண்வெளிச் செலுத்துவாகனச் செலவுகளைக் குறைக்கும் பொருட்டு மறுபயன்பாட்டிற்கு உதவும் செலுத்துகலன்களை (Reusable Launch Vehicl) வடிவமைக்கும் பணியில் இஸ்ரோ ஈடுபட்டுள்ளது. இதற்கான முதற்சோதனை 2015 ஆம் ஆண்டு இரண்டாம் காலாண்டில் நடைபெறும் என அறிவிக்கப்பட்டது.
புவி கூர்நோக்கு மற்றும் தொலைதொடர்பு செயற்கைக்கோள்கள்
இந்தியாவின் முதல் செயற்கைக்கோள் ஆரியபட்டா  சோவியத் ஒன்றியத்தால் ஏப்ரல் 19, 1975 அன்று விண்ணில் ஏவப்பட்டது. இதனைத் தொடர்ந்து ரோகினி வகை செயற்கைக்கோள்களை இந்தியாவிலேயே தயாரித்து ஏவுதலும் நிகழ்ந்தது. தற்போது இஃச்ரோ பல்வகையான புவி கூர்நோக்கு செயற்கைக்கோள்களை இயக்கி வருகிறது.
இன்சாட் தொடர்
இன்சாட் என்று பரவலாக அறியப்படும் இந்திய தேசிய செயற்கைக்கோள் தொகுதி திட்டம் பல்நோக்கு புவிநிலை செயற்கைக்கோள்களின் தொடராகும். இது தொலைத்தொடர்பு, ஒலி/ஒளி பரப்பு, வானிலையியல் மற்றும் தேடிக் காப்பாற்று (search-and-rescue) தேவைகளுக்காகத் திட்டமிடப்பட்டது. 1983ஆம் ஆண்டில் துவங்கப்பட்ட இந்தத் திட்டம் ஆசியா-பசிபிக் வலயத்திலேயே மிகப்பெரும் உள்நாட்டு செய்மதி தொலைதொடர்பு அமைப்பாக விளங்குகிறது. இதனை ஓர் கூட்டு முயற்சியாக இந்திய அரசின் விண்வெளித் துறை, தொலைத்தொடர்புத் துறை, இந்திய வானிலையியல் துறைகளும் அனைத்திந்திய வானொலி, தூர்தர்சன் நிறுவனங்களும் இயக்குகின்றன; இவற்றை ஒருங்கிணைக்க நடுவண் அரசுச் செயலர்கள் நிலையில்  இன்சாட் ஒருங்கிணைப்பு குழு அமைக்கபட்டுள்ளது.
இந்திய தொலையுணர்வு செயற்கைக்கோள் தொடர்
இந்திய தொலை உணர்வுச் செயற்கைக்கோள்கள் (IRS)  இசுரோவினால் வடிவமைக்கட்டு, கட்டப்பட்டு, ஏவப்பட்டு, இயக்கப்படும் புவி கூர்நோக்கு செயற்கைக்கோள் தொடராகும். இவற்றால் நாட்டிற்கு தொலை உணர்வுச் சேவைகள் கிட்டுகின்றன. உலகிலேயே குடிசார் பயன்பாட்டிற்காக இயக்கப்படும் மிகப்பெரிய தொலையுணர்வு துணைக்கோள்த் தொகுதியாக விளங்குகிறது. துவக்கத்தில் இவை 1 (A,B,C,D) எனப் பெயரிடப்பட்டிருந்தாலும் அண்மைக் காலத்தில் இவற்றின் பயன்பாடுகளை ஒட்டி (ஓசியன்சாட், கார்ட்டோசாட், ரிசோர்சுசாட்)  பெயரிடப்படுகின்றன.
கதிரலைக் கும்பா படிம செயற்கைக்கோள்கள்
இசுரோ தற்போது இரண்டு ஒற்றுக் கோள்கள் என விளையாட்டாக அழைக்கப்படும் கதிரலைக் கும்பா படிம செயற்கைக்கோள்களை இயக்குகிறது. ஏப்ரல் 26, 2012 அன்று ஸ்ரீஹரிகோட்டாவிலிருந்து ஏவப்பட்ட பி.எஸ்.எல்.வி மூலமாக ரிசாட்-1 (RISAT-1) விண்ணேற்றப்பட்டது. இது சி-அலைக்கற்றையில் இயங்கும் சின்தெடிக் அபெர்சர் ரேடார் ஏற்புச்சுமையைக் கொண்டுள்ளது. இதன் மூலம் துல்லியமான மிகு இடப் பிரிதிறன் கொண்ட படிமங்களைப் பெற இயலும். .இதற்கு முன்னரே 2009இல் இசுரேலிடமிருந்து $110 மில்லியன் செலவில் பெறப்பட்டு ஏவப்பட்ட ரிசாட்-2 வையும் இயக்குகிறது.
மற்ற செயற்கைக்கோள்கள்
இவற்றைத் தவிர இசுரோ சில புவிநிலை செயற்கைக்கோள்களைச் சோதனையோட்டமாக ஏவியுள்ளது. இவை ஜிசாட் தொடர் என்று அழைக்கப்படுகின்றன. வானிலைக்காக மட்டுமே பயன்படுமாறு முதல் வானிலை செயற்கைக்கோளை (கல்பனா-1) முனையத் துணைக்கோள் ஏவுகலம் மூலமாகச் செப்டம்பர் 12, 2002இல் விண்ணேற்றியது.
புவிக்கப்பால் ஆராய்தல்
புவியின் சுற்றுப்பாதையைத் தாண்டி இந்தியாவின் முதல் தேடலாக சந்திரயான்-1 அமைந்தது. நிலா|நிலவுக்கான விண்கலமான இது நவம்பர் 8, 2008 அன்று நிலவின் சுற்றுப்பாதையில் நுழைந்தது. இதனைத் தொடர்ந்து சந்திரயான்-2 ஏவவும் செவ்வாய் கோளிற்கு ஆளில்லா கலங்களை இயக்கவும் புவி அண்மித்த விண்கற்கள் மற்றும் வால் வெள்ளிகளை துழாவும் ஆய்வுக்கலங்களை செலுத்தவும் திட்டமிட்டுள்ளது.
மையங்கள்
இந்திய விண்வெளி ஆய்வு மையத்தின் தலைமையகம் பெங்களூரில் உள்ள அந்தரிக்ஷ் பவனில் (இந்தி: அந்தரிக்ஷ் = விண்வெளி, பவன் = மாளிகை) இயங்குகிறது.
உலகளாவிய ஒத்துழைப்பு
இசுரோ தொடங்கப்பெற்ற காலத்திலிருந்து பல்வேறு நாடுகள் இசுரோவிற்கு பலவகைகளில் ஒத்துழைப்பை நல்கி வருகின்றன.
இசுரோ மற்றும் விண்வெளித் துறையும் பல்வேறு நாடுகளுடன் புரிந்துணர்வு ஒப்பந்தங்கள் செய்துகொண்டுள்ளன. அவைகளாவன:-
தற்போதைய திட்டங்களும் சாதனைகளும்
இந்திய விண்வெளி ஆய்வு மையமானது, விண்வெளிக்கு செல்லும் கருவிகள், விண்வெளிப் பறப்பு, போன்றவை மட்டுமில்லாமல் மேலும் சில திட்டங்களையும் மேற்கொண்டுள்ளது. இதில் குறிப்பிடத்தக்கது, புவன் திட்டமாகும் கூகுள் எர்த் திட்டத்திற்கு போட்டியாகவும், அதிநவீன வசதிகளுடன் இந்தியாவின் பாதுகாப்புக் காரணங்களுக்காக வடிவமைக்கப்பட்ட இத்திட்டத்தின் வாயிலாக முப்பரிமாண படங்களையும் மிகத்துல்லியமாகப் காணலாம்.
இத்திட்டத்தின் வாயிலாக, இந்தியாவின் எந்த நிலப்பரப்பையும் தெட்டத்தெளிவாகப் பார்க்க முடியும். அதன் துல்லிய அளவு, 10 மீட்டர் முதல் 55 மீட்டர் உயரம் வரை. இதன் மூலம் சாலையில் உள்ள ஒரு வாகனத்தைக் கூட இந்த இணையதளம் மூலம் பார்க்க முடியும். ஆனால், தீவிரவாதிகள், தேச துரோகிகளுக்கு உதவிடும் வகையில் இந்த இணையதளம் அமைந்துவிடக் கூடாது என்பதற்காக, பாதுகாப்பு பகுதிகள், ராணுவ சம்பந்தப்பட்ட இடங்கள், முக்கிய இடங்கள் ஆகியவை குறிப்பிட்ட அளவுக்கு மேல் துல்லியமாகப் பார்க்க முடியாது.
இதில் உள்ள காட்சிகள் 2008-ம் ஆண்டுக்கு முன் விண்வெளிக்கு அனுப்பப்பட்ட இந்திய செயற்கைக்கோள்கள் CARTOSAT-1, CARTOSAT - 2 ஆகியவை மூலம் முப்பரிமாணத்தில் படம் பிடிக்கப்பட்டவையாகும்.
2012 க்கு பிறகு, அடுத்த ஐந்து ஆண்டுகளில் 60 ஏவுதலை திட்டமிட்டுள்ளதால், இசுரோ தற்போது மூன்றாவது ஏவுதளத்தை அமைக்கப்போவதாகச் செய்தி வெளியிடப்பட்டுள்ளது.
வெளி இணைப்புகள்
பகுப்பு:இந்திரா காந்தி அமைதிப் பரிசு பெற்றவர்கள் பகுப்பு:காந்தி அமைதிப் பரிசு பெற்றவர்கள் பகுப்பு:இந்தியப் பிரதமர் அலுவலகம் பகுப்பு:இந்திய விண்வெளித் துறை
காமாட்சி அம்மன் கோவில், சைதாபேட்டை
காமாட்சி அம்மன் கோவில், சைதாப்பேட்டைஇந்தியாவின் தமிழ்நாடு மாநிலம் சென்னை மாவட்டம், மேற்கு சைதாபேட்டை நகரின் செட்டி தெருவில் அமைந்துள்ள ஒரு இந்து சமய கோவிலாகும் இக்கோயில் விசுவகர்மா சமூகத்தினரால் நிர்வகிக்கப்படுகிறது. மூலவர் காமாட்சி அம்மன். ஆஞ்சநேயர், நவகிரகம் ஆகிய தெய்வங்களுக்கு தனி சன்னதி உள்ளது. சைதாப்பேட்டை தொடருந்து நிலையம் அருகே அமைந்துள்ள இக்கோயில் 300 ஆண்டுகளுக்கும் மேலான பழமையானது என நம்பப்படுகிறது. இக்கோவில் சென்னை மாவட்டத்தில் உள்ள விசுவகர்மா சமூகத்தின் ஐந்து புனிதத் தலங்களில் ஒன்றாகும்.
மேற்கோள்கள்
பகுப்பு:சென்னை மாவட்டத்திலுள்ள அம்மன் கோயில்கள்
ஆங்கிலிக்க ஒன்றியம்
ஆங்கிலிக்க ஒன்றியம் அல்லது ஆங்கிலேய ஐக்கியம் (Anglican Communion) என்பது உலகம் முழுவதுமுள்ள ஆங்கிலிக்க திருச்சபைகளின் சேர்க்கையாகும். இது உலகத்தில் மிகப்பெரிய மதத்தின் இரண்டாம் பெரிய மதப்பிரிவாகும். இங்கிலாந்து திருச்சபை மற்றும் அதன் தலைவர் கன்டபரி பேராயருடன் முழு ஒற்றுமையோடு இருக்கும் திருச்சபைகளின் ஒன்றியமாகும். ஆங்கிலிக்க திருச்சபைகளிற்கு பிராந்திய பேராயர்கள் தலைமையேற்கின்றனர். மாறாக நாடு, பிரதேச மட்டத்திலான முழு அதிகாரம் கொண்ட திருச்சபைகளே காணப்படுகின்றன.
77 மில்லியனுக்கும் மேலான பின்பற்றுனர்களைக் கொண்ட அங்கிலிக்க ஒன்றியம் உரோமன் கத்தோலிக்க திருச்சபை, கிழக்கு மரபுவழி திருச்சபைக்கு அடுத்தப்படியாக உலகின் மூன்றாவது பெரிய சமயப் பிரிவாகும்.
தமிழ் நாடு உட்பட தென் இந்திய மாநிலங்களும் இலங்கையும் ஒரு பிரிவாக தென்-இந்திய திருச்சபையின்கீழ் உள்ளன.
பகுப்பு:கிறித்தவப் பிரிவுகள்
சொற்கோவை
வரைவிலக்கணமும் பயன்பாடும்
சொற்கோவை என்பதற்குப் பொதுவாக "குறித்த ஒரு நபருக்குத் தெரிந்தனவும், பயன்படுத்தப்படுவனவுமான எல்லாச் சொற்களினதும் தொகுதி" என வரைவிலக்கணம் கூறப்படுகிறது. சொல்லொன்றை அறிந்துகொள்வது என்பது வெறுமனே அதை அடையாளம் காண்பதும் பயன்படுத்துவதும் மட்டுமல்ல. சொல்லறிவை அளப்பதற்குச் சொல்லறிவின் பல்வேறு அம்சங்கள் பயன்படுகின்றன.
ஆக்க அறிவும் பெறு அறிவும்
சொல்லறிவை மதிப்பிடும்போது முக்கியமாக அறிந்துகொள்ளவேண்டியது அந்த அறிவு ஆக்க அறிவா (productive) அல்லது பெறு அறிவா (receptive) என்பதாகும். இந்த எதிர் வகைகளிடையே கூட பெரும்பாலும் தெளிவான வேறுபாடுகள் இருப்பதில்லை. கேட்கும்போதோ, வாசிக்கும்போதோ அல்லது காணும்போதோ பொதுவாகப் புரிந்துகொள்ளக்கூடிய சொற்கள் ஒருவரின் பெறு சொற்கோவையினுள் அடங்கும். இவை நன்றாகத் தெரிந்தவை முதல் மட்டுமட்டாகத் தெரிந்தவை வரை இருக்கலாம். ஒருவரின் பெறு சொற்கோவையே முன்குறித்த இரு வகைச் சொற்கோவைகளில் பெரியது. எடுத்துக்காட்டாக ஒரு குழந்தைக்குப் பேசவோ எழுதவோ சைகை காட்டவோ தெரியாமல் இருக்கலாம், ஆனால், அது எளிமையான கட்டளைகளை அறிவதுடன், அதன் சூழலில் புழங்கும் பல சொற்களையும் புரிந்துகொள்கிறது. இந்த வகையில் அக்குழந்தையின் பெறு சொற்கோவை பத்துக்கணக்கில் இருக்கக்கூடும். ஆனால் ஆக்கச் சொற்கோவை குழந்தையிடம் இல்லை. ஆனால், அக்குழந்தை பேசவோ சைகை காட்டவோ கற்றுக்கொள்ளும்போது அதன் சொற்கோவை கூடத் தொடங்குகிறது. ஆக்கச் சொற்கோவை பெறு சொற்கோவையிலும் கூடுதலாக இருப்பதும் சாத்தியமே. எடுத்துக்காட்டாக, ஒரு மொழியை இரண்டாவது மொழியாகக் கற்பவர் நேரடியாக மொழிக்குப் பழக்கப்படுவதன் ஊடாக அன்றிப் படிப்பதன் மூலம் சொற்களை அறிந்து அவற்றைப் பயன்படுத்தவும் கூடும். ஆனால், பேசும்போது அச்சொற்களை புரிந்துகொள்வது அவருக்குக் கடினமாக இருக்கும்.
ஆகவே, ஆக்கச் சொற்கோவை என்பது பொருத்தமான சூழலில் எடுத்தாளப்பட்டு பேசுபவர் தெரிவிக்க விரும்பும் பொருளைக் கொடுப்பதாக இருக்கும். பெறு சொற்கோவைகளில் பல அளவுநிலைகள் காணப்படுகின்றன. இவற்றுட் சில அளவுநிலைகளில் உள்ளவை ஆக்கச் சொற்கோவைகளின் பகுதியாகக் கருதப்படக்கூடியவை. ஒரு சொல்லை உச்சரிக்கவும், எழுதவும் தெரிவதால் மட்டும் அச்சொல் சரியாகவோ, துல்லியமாகவோ, விரும்பிய செய்தியைக் கொடுப்பதாகவோ இருக்கும் என்பதில்லை. ஆனால் அது குறைந்த அளவான ஆக்க அறிவை வெளிப்படுத்துகிறது.
அறிவின் அளவுநிலை
மேற் குறிப்பிட்ட ஆக்க - பெறு அறிவு வேறுபாடுகளுக்கு இடையில் பல்வேறு நிலைகளிலான இயலுமைகள் காணப்படுகின்றன. இவை பொதுவாக அறிவின் அளவுநிலைகள் எனப்படுகின்றன. சொல்லறிவில் பல அம்சங்களைக் கற்றுக்கொள்வதனால், குறித்த காலப்பகுதியினூடாக ஒரு சொல் ஒருவரின் சொற்கோவையினுள் வருகிறது என்பதை இது காட்டுகிறது. தோராயமாக இப்படிநிலைகள் வருமாறு:
அறிவின் ஆழம்
சொல்லறிவின் வேறுபட்ட அளவுநிலைகள் குறிந்த அறிவு கூடுதலான ஆழத்தைக் கொண்டிருப்பதைக் குறிக்கிறது. ஆனால், அதன் வழிமுறைகள் அதிலும் கூடுதலான சிக்கல்தன்மை கொண்டவை. ஒரு சொல்லை அறிவதில் பல்வேறு அம்சங்கள் உள்ளன. அவற்றுட் சில மற்றவற்றுடன் படிமுறைத் தொடர்பைக் கொண்டிராதவை. அதனால், குறித்த அம்சம் தொடர்பான அறிவைப் பெற்றுக்கொள்வது, "அறிவின் அளவுநிலை" குறிப்பிடுவதுபோல் நேர்கோட்டு வழிமுறையாக அமையாது. இக்கருத்துருவை விளக்குவதற்குப் பல சொல்லறிவுக் கட்டமைப்புகள் முன்மொழியப்பட்டுள்ளன. அவ்வாறானதொரு கட்டமைப்பு ஒன்பது அம்சங்களைக் கொண்டது.
சொற்கோவை வகைகள்
கூடிய சொற்களைக் கொண்ட கோவையிலிருந்து குறைவான சொற்களைக் கொண்ட கோவை என்னும் ஒழுங்கில் பட்டியலிடப்பட்டுள்ளது.
வாசிப்புச் சொற்கோவை
எழுத்தறிவு கொண்ட ஒருவரின் சொற்கோவை வாசிக்கும்போது அவர் இனங்காணக்கூடிய எல்லாச் சொற்களினதும் தொகுதி. கேட்பதிலும் பார்க்க வாசிப்பதன் மூலமே ஒருவர் கூடுதலான சொற்களை அறியமுடிவதால் இதுவே பொதுவாக மிகப் பெரிய சொற்கோவை வகையாக உள்ளது.
கேள்விச் சொற்கோவை
ஒருவரின் கேள்விச் சொற்கோவை இன்னொருவர் பேசுவதைக் கேட்கும்போது இனங்காணக்கூடிய எல்லாச் சொற்களினதும் தொகுதி. ஏற்கெனவே அறிந்திராத சொற்களைக்கூட அவற்றின் தொனி, பேசுபவரின் உடலசைவு, உரையாடலின் தலைப்பு, உரையாடலின் சமூகச் சூழல் ஆகியவற்றைப் பயன்படுத்திப் புரிந்துகொள்ள முடியும்.
மேற்கோள்கள்
பகுப்பு:மொழியியல் பகுப்பு:அகராதியியல்
ஓலையூர் வரதராஜப்பெருமாள் கோயில்
ஓலையூர் வரதராஜப்பெருமாள் கோயில் தமிழ்நாட்டில் அரியலூர் மாவட்டம், ஓலையூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
ஆடுதுறை ஆபத்சகாயேசுவரர் கோயில்
அமைவிடம்
தென் குரங்காடுதுறை என்னும் ஆடுதுறை தஞ்சாவூர் மாவட்டத்தில் மயிலாடுதுறை-கும்பகோணம் சாலையில் இத்தலம் உள்ளது.
ஓலையூர் வரதராஜப்பெருமாள் கோயில்
கோயில் அமைப்பு
இக்கோயிலில் வரதராஜப்பெருமாள், செங்கமலவல்லி தாயார் சன்னதிகள் உள்ளன. இங்குக் கோயில் கல்வெட்டு உள்ளது. இக்கோயிலில் மொத்தம் இரண்டு கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
ஆடுதுறை ஆபத்சகாயேசுவரர் கோயில்
அமைப்பு
ராஜகோபுரத்தைக் கடந்து உள்ளே செல்லும்போது விநாயகர் உள்ளார். அடுத்த பலிபீடம், நந்தி மண்டபம் உள்ளது. ராஜகோபுரத்தின் வலப்புறம் மூத்த விநாயகர் உள்ளார். கோயிலின் இடப்புறத்தில் அம்மன் சன்னதி உள்ளது. சன்னதியின் இருபுறமும் துவாரபாலகிகள் உள்ளனர். எதிரே நந்தி, பலிபீடம் உள்ளன. அடுத்துள்ள கோபுரத்தை அடுத்துள்ள திருச்சுற்றில் ஞானசம்பந்தர், நாவுக்கரசர், சுந்தரர், மாணிக்கவாசகர் உள்ளனர். மண்டபத்தில் நடராஜர் சன்னதியும் நவக்கிரக சன்னதியும் உள்ளன. அம்மண்டபத்தில் பைரவர், சனீஸ்வரர் உள்ளார். மூலவர் கருவறைக்கு முன்பாக நந்தி, பலிபீடம் காணப்படுகிறது. வெளியே இரு பக்கங்களிலும் துவாரபாலகர்கள் உள்ளனர். கருவறை கோஷ்டத்தில் கோஷ்ட விநாயகர், நடராஜர், அகத்தியர், செம்பியன் மகாதேவி, ஆபத்சகாயேஸ்வரர், தட்சிணாமூர்த்தி, பிரம்மா விஷ்ணுவுடன் அண்ணாமலையார், பிரம்மா, பிச்சாண்டவர், கங்காதரர், விஷ்ணுதுர்க்கை ஆகியோர் உள்ளனர். அருகே துர்க்கையம்மன் சன்னதி உள்ளது. திருச்சுற்றில் வாயுமூர்த்தி, மகாகணபதி, காசி விநாயகர் சன்னதி, சுக்ருவன், ஆபத்சகாயேஸ்வரர், பவளக்கொடியம்மை சன்னதி, வள்ளி தெய்வ்னையுடன் கூடிய முருகன் சன்னதி, இந்திரலிங்க சன்னதி, குபேரலிங்க சன்னதி, கஜலட்சுமி சன்னதி ஆகிய சன்னதிகள் உள்ளன.
இறைவன்,இறைவி
இத்தலத்தின் மூலவர் ஆபத்சகாயேஸ்வரர், தாயார் பவளக்கொடியம்மை.
ஓலையூர் வரதராஜப்பெருமாள் கோயில்
மேற்கோள்கள்
பகுப்பு:அரியலூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆடுதுறை ஆபத்சகாயேசுவரர் கோயில்
தல வரலாறு
கிஷ்கிந்தையின் அரசனாக விளங்கிய வாலி திறம்பட ஆட்சிசெய்து வந்தான். அரசுப் பணிகளுக்கு உதவியாகத் தன் தம்பி சுக்ரீவனையும் உடன்வைத்துக் கொண்டான். இந்நிலையில் வாலிக்கும் ஒரு மாயாவிக்கும் இடையே ஒருமுறை கடும் போர் நடந்தது. வாலியின் கரமே ஓங்கி இருந்தது. எனவே உயிர் தப்பிக்க நினைத்த மாயாவி ஒரு குகைக்குள் ஓடி ஒளிந்து கொண்டான். அவனைத் துரத்திச் சென்ற வாலியும் ஆக்ரோஷத்துடன் அந்த குகைக்குள் நுழைந்தான். ஆனால் மாயாவி சிக்கவில்லை. அவனைக் கொல்லாமல் இங்கிருந்து நகரக் கூடாது என்று சபதம் எடுத்த வாலி மாயாவியின் வருகைக்காகக் குகைக்குள்ளேயே காத்திருந்தான். நாட்கள் சென்றன. குகைக்குள் போன வாலி இறந்து விட்டான் என்று எண்ணி சுக்கிரீவன் சோகமானான். அடுத்தகட்டமாக அந்தக் குகையின் வாயிலை ஒரு பெரிய பாறாங்கல்லை கொண்டு மூடினான். பின் தானே ஆட்சிப்பொறுப்பேற்று மன்னன் ஆனான். பல நாட்கள் கழித்து குகைக்குள் தென்பட்ட மாயாவியை வதம் செய்து அழித்த வாலி பெருமிதமாகக் குகைக்குள் இருந்து வெளிவர முயன்றான். முடியவில்லை. குகையின் வாயிலை மூடி இருந்த பெரிய பாறாங்கல்லைத் தகர்த்து எறிந்து வெளியே வந்தவனுக்கு அதிர்ச்சி. அரியணையில் சுக்ரீவன். சதிசெய்து தன்னை ஏமாற்றி விட்டு சுக்ரீவன் ஆட்சியில் அமர்ந்து விட்டான் என்று தவறாக எண்ணிய வாலி சுக்ரீவனை அடித்துவிரட்டி மன்னனாக முடிசூட்டிக் கொண்டான். அடித்து துரத்தப்பட்ட சுக்ரீவன் எங்கெங்கோ சுற்றினான். இறுதியில் இந்தத் தென்குரங்காடுதுறை தலத்தில் உள்ள ஆபத்சகாயேஸ்வரரை வணங்கினான். இந்த ஈஸ்வரனின் அருள் பெற்றான். பின் ராமபிரானின் அன்பைப் பெற்று அவரது துணையுடன் எதிர்காலத்தில் கிஷ்கிந்தையின் அரசனானான். இழந்த சுகபோகங்களை மீட்டுத்தர இந்த ஈஸ்வரரை வணங்கினால் அருள் புரிவார். அனைத்தையும் பெற்றுத்தருவார். ஸ்வாமியின் கருவறை அகழி அமைப்பை உடையது. வானரப்படையைச் சேர்ந்த சுக்ரீவனால் பூசிக்கப்பட்ட ஈஸ்வரன் என்பதால் இத்தலம் தென்குரங்காடுதுறை என அழைக்கப்படுகிறது. இதற்கேற்ற மாதிரி இங்கு சுக்கிரீவனுக்குத் தனி சந்நிதி இருக்கிறது.
வழிபட்டோர்
இத்தலம் சுக்கிரீவன் வழிபட்ட தலம்.
திருக்கஞ்சனூர் சப்தஸ்தானம்
திருக்கஞ்சனூர் சப்தஸ்தானத்தில் இடம் பெறும் ஏழூர்த்தலங்கள் கஞ்சனூர், திருக்கோடிக்காவல், திருவாலங்காடு, திருவாவடுதுறை, ஆடுதுறை, திருமங்கலக்குடி, திருமாந்துறை (தென்கரை மாந்துறை) ஆகிய தலங்களாகும்.
அருகிலுள்ள கோயில்
இத்தலத்திற்கு வடகிழக்கே பத்து கி.மீ தொலைவில் உள்ள கதிராமங்கலம் ஊரில் ஞானாம்பிகை சமேத காளஹஸ்தீசுவரர் திருக்கோயில் அமைந்துள்ளது.
மேற்கோள்கள்
பகுப்பு:தேவாரம் பாடல் பெற்ற சிவன் கோயில்கள் பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:காவேரி தென்கரை சிவன் கோயில்கள்
செங்கோட்டை தொடருந்து நிலையம்
செங்கோட்டை தொடருந்து நிலையம் (Sengottai railway station, நிலையக் குறியீடு:SCT) இந்தியாவின், தமிழ்நாடு-கேரளா எல்லையில் உள்ள, தென்காசி மாவட்டத்தின், செங்கோட்டை நகரின் விசுவநாதபுரம் பகுதியில் அமைந்துள்ள ஒரு தொடருந்து நிலையம் ஆகும். இதன் அருகிலுள்ள பேருந்து நிலையம் செங்கோட்டையிலும் மற்றும் அருகிலுள்ள வானூர்தி நிலையம் திருவனந்தபுரத்தில் 110 கி.மீ. (68 மைல்) தொலைவில் அமைந்துள்ளது.
செங்கோட்டை தொடருந்து நிலையம் நான்கு நடைமேடைகள் கொண்டது. இத்தொடருந்து நிலையத்திலிருந்து அன்றாடம் 11 தொடருந்துகள் புறப்பட்டுச் செல்கிறது. இரண்டு தொடருந்துகள் மட்டும் இந்நிலையத்தில் தங்கிச் செல்கிறது. சென்னை, மதுரை, திருநெல்வேலி, இராமேஸ்வரம், இராஜபாளையம், சிவகாசி போன்ற நகரங்களை செங்கோட்டை தொடருந்து நிலையம் இணைக்கிறது.
செங்கோட்டையிலிருந்து கேரளாவிற்குச் செல்லும் குறுகிய இருப்புப்பாதையை அகலப் பாதையாக மாற்றும் பணி தொடர்ந்து நடைபெறுகிறது. இப்பணி முடிந்த பின், ஆரியங்காவு, குளத்துப்புழை, புனலூர், எர்ணாகுளம், கொல்லம், கொச்சி நகரங்களை செங்கோட்டை தொடருந்து நிலையம் இணைக்கும்.
செங்கோட்டை வழியாகச் செல்லும் தொடருந்துகள்
விரைவுத் தொடருந்துகள்
சிறப்பு விரைவு /அதிவிரைவு பயணிகள் தொடருந்து
பயணிகள் தொடருந்து
திருநெல்வேலிக்கு செல்லும் பயணிகள் தொடருந்து
மதுரைக்கு செல்லும் பயணிகள் தொடருந்து
கொல்லத்திற்க்கு செல்லும் பயணிகள் தொடருந்து 56335 - செங்கோட்டை - கொல்லம் பயணிகள் தொடருந்து
வெளி இணைப்புகள்
பகுப்பு:தென்காசி மாவட்டத்திலுள்ள தொடருந்து நிலையங்கள் பகுப்பு:மதுரை தொடருந்து கோட்டம்
கேனரி தீவுகள்
இங்கு இருந்த பழங்குடிகள் காஞ்ச் என அழைக்கப்பட்டனர். ஐரோப்பாவிலிருந்து முதலில் இங்கு குடியேறிய எசுப்பானியர் இவர்களுடன் சண்டையிட்டதில் பெரும்பான்மையினர் மடிந்தனர். எஞ்சியவர்கள் எசுப்பானிய பண்பாட்டுடன் கலந்தனர். பிற ஐரோப்பிய நாடுகளும் இத்தீவுகளை ஆளுமைப்படுத்த சண்டையிட்டன. ஆனால் இறுதியில் எசுப்பானியா உரிமை கொண்டது. பல கடற்கொள்ளையர்களுடனும் சண்டைகள் நடந்துள்ளன. மிக அண்மையில் எல்லைத் தகராறு மொராக்கோ நாட்டுடன் எழுந்துள்ளது.
எசுப்பானியர் குடியேற்றத்தைத் தொடர்ந்து இங்கு போர்த்துகீசியர்கள், பெல்ஜியத்தினர், மால்டா நாட்டவர் எனப் பலர் இங்கு குடியேறியுள்ளனர். அண்மைக்காலத்தில் ஐரோப்பா, அமெரிக்கா, இந்தியா மற்றும் ஆப்பிரிக்க நாட்டவர்கள் குடியுரிமை பெற்றுள்ளனர்.
இந்தத் தீவுகள் இங்குள்ள இதமான வானிலை மற்றும் அழகான கடற்கரைகளுக்காக சுற்றுலாப் பயணிகளிடையே புகழ்பெற்று விளங்குகிறது. இங்கு பப்பாளிப்பழம், வாழை முதலிய பழங்களை விவசாயம் செய்கிறார்கள். வாழையும் புகையிலையும் ஏற்றுமதியாகிறது.
வெளி இணைப்புக்கள்
பகுப்பு:எசுப்பானியா பகுப்பு:ஏற்கப்படாத நாடுகள் பகுப்பு:எசுப்பானியாவின் தன்னாட்சி சமூகங்கள்
ஒட்டநத்தம் ஊராட்சி
ஒட்டநத்தம் ஊராட்சி (Ottanatham Gram Panchayat), தமிழ்நாட்டின் தூத்துக்குடி மாவட்டத்தில் உள்ள ஓட்டப்பிடாரம் வட்டத்தில் அமைந்துள்ளது. இந்த ஊராட்சி, ஒட்டப்பிடாரம் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2159 பேர் ஆவர். இவர்களில் பெண்கள் 1146 பேரும் ஆண்கள் 1013 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
குதிரைக் குடும்பம்
குதிரைக் குடும்பம் (Equidae) என்பது குதிரை மற்றும் அதை ஒத்த விலங்குகளான கழுதை, வரிக்குதிரை போன்ற விலங்குகளை உள்ளடக்கிய குடும்பமாகும். இக்குடும்பத்தில் கழுதை, வரிக்குதிரை மற்றும் குதிரை தவிர்த்து மற்ற உறுப்பினர்கள் எல்லாம் அற்றுப்போய்விட்டன. அற்றுப்போன உறுப்பினர்களில் மூதாதைய காண்டாமிருகங்களும் அடங்கும்.
இவற்றையும் பார்க்க
பகுப்பு:குதிரைப் பேரினம் பகுப்பு:ஒற்றைப்படைக் குளம்பிகள்
உமர் கயாத் மகால்
வலது|thumb|200x200px| உமர் கயாத் அரண்மனையின் உள் பகுதி. உமர் கயாத் மகால் (ஆங்கிலம்: Omar Hayat Mahal) ( உருது : عمر حیات محل), என்பது குல்சார் மன்சில் என்றும் அழைக்கப்படுகிறது. இது 20 ஆம் நூற்றாண்டின் ஆரம்பத்தில் பாக்கித்தானின் சினியோட்டில் உள்ள மரத்தால் கட்டபட்டுள்ள ஒரு மாளிகையாகும். இந்த மாளிகை 1923 இல் தொடங்கப்பட்டு 1935 ஆம் ஆண்டில் கட்டி முடிக்கப்பட்டது. இந்த மாளிகை, முதலில் 5-மாடி உயரமத்தில் கட்டத் திட்டமிடப்பட்டது. கல்கத்தாவைச் சேர்ந்த சினியோட்டி தொழிலதிபர் சேக் உமர் கயாத் என்பவரால் கட்டப்பட்டது. இந்த மாளிகை சினியோட்டின் உள்ளூர் மரவேலைப்பாடு பாணியின் சிறந்த எடுத்துக்காட்டுகளைக் காட்டுகிறது, மேலும் அதன் அலங்காரமாக அலங்கரிக்கப்பட்ட உட்புறத்தின் காரணமாக கட்டிடத்தின் "ஆபரணம்" என்று விவரிக்கப்பட்டுள்ளது.
வரலாறு
சேக் உமரின் முதல் மகன் குல்சார் 1920 இல் பிறந்தார். இது சேக் உமர் தனது சொந்த ஊருக்குத் திரும்புவதற்கான முடிவைத் தூண்டியது. அங்கு அவர் சினியோட்டின் சிறந்த கைவினைத்திறனைக் கொண்டிருக்கும் ஒரு அரண்மனையை உருவாக்க முடிவு செய்தார்.
அரண்மனையின் கட்டுமானப் பணி சையத் கசன் சா என்பவரிடம் வழங்கப்பட்டது. அவர் சினியோட்டின் சிறந்த கைவினைஞர்களையும், மற்றும் வெவ்வேறு இடங்களிலிருந்தும் ஒன்றுச் சேர்த்தார், அவர்கள் 10 பத்து ஆண்டுகள் இரவும் பகலும் தொடர்ந்து பணியாற்றினர். மர செதுக்கலின் மனாபத் காரி பாணியில் விற்பன்னர்களான இரஹீம் பக்ச் பிர்சா மற்றும் இலாகி பக்ச் பிர்சா ஆகியோர் இந்த மாளிகையில் மரவேலைகளை மேற்கொண்டனர். அக்மத் தின், செங்கல் பணிகளை முடித்தார், பிரபல கலைஞர் நியாசு அக்மத் சலந்தாரி எசுடக்கோ-வேலையைச் செய்தார். மற்றொரு புகழ்பெற்ற கலைஞரான ஜான் முகம்மது இந்த மாளிகையின் ஓவியங்களை வரைந்தார்.
சேக் உமர் கயாத்தின் ஒரே மகன் குல்சார் 1937 இல் ஒரு ஆடம்பரமான விழாவில் மாளிகையில் திருமணம் செய்து கொண்டார். குல்சார் திருமணமான மறுநாளே அரண்மனையில் இறந்து கிடந்தார். கொண்டாட்டத்திற்காக எரிக்கப்பட்ட பெரிய அளவிலான நிலக்கரியின் விளைவாக உள்ளிழுக்கும் விஷத்தின் விளைவாக இருக்கலாம். பின்னர் அவர் அரண்மனையின் தரை தளத்தின் முற்றத்தில் அவரது தாயின் கல்லறை அருகில்அடக்கம் செய்யப்பட்டார்.
திரு கயாத்தின் உறவினர்கள் இந்த மாளிகையை கைவிட்டனர். அதை துரதிர்ஷ்டவசமாக நினைத்தனர். குடும்ப உறுப்பினர்கள் யாரும் இக்கட்டிடத்திற்கு உரிமை கோரவில்லை என்றாலும், ஊழியர்கள் இரண்டு வருடங்கள் தொடர்ந்து அங்கு வாழ்ந்தனர். 1940 ஆம் ஆண்டில், அஞ்சுமான்-இ-இஸ்லாமியா அமைப்பு கட்டிடத்தில் ஒரு பள்ளியைத் திறந்தது. சேக் முகம்மது அமீன் என்பவரால் ஒரு அனாதை இல்லம் 1948 இல் நிறுவப்பட்டது. இது 1950 இல் வேறு இடத்திற்கு மாற்றப்பட்டதும், கட்டிடம் மீண்டும் கைவிடப்பட்டது. உள்ளூர் ஆட்கள் சிலர் மாளிகையின் அலங்காரக் கூறுகளில் சிலவற்றைக் கலைத்து, அதைச் சேகரிப்பாளர்களுக்கு விற்றனர்.
இந்த மாளிகையின் இரண்டு நிலைகள் 1970 களில் அதன் ஆபத்தான சீர்குலைவு காரணமாக அகற்றப்பட்டன, அதே நேரத்தில் 1993 ல் கடுமையான மழையைத் தொடர்ந்து மற்றொரு நிலை கைவிடப்பட்டது. இந்த கட்டிடம் 1989 ஆம் ஆண்டில் அரசாங்க கட்டுப்பாட்டின் கீழ் கொண்டுவரப்பட்டது, 1990 களின் நடுப்பகுதியில் உள்ளூர் சமூகத்தால் திரட்டப்பட்ட நிதியுடன் பெரிய பகுதிகள் சரி செய்யப்பட்டன. இந்த மாளிகை இப்போது ஒரு கலாச்சார மையம் மற்றும் நூலகமாக பயன்படுத்தப்படுகிறது.
கட்டிடக்கலை
அரண்மனையின் கட்டிடம் மொகலாயர்களின் கட்டடக்கலை பாணியி கடைசி காலகட்டமாக இருக்கலாம். அல்லது முகலாய மறுமலர்ச்சிக் கட்டிடமாக இருகலாம். கதவுகள், சன்னல்கள் மற்றும் கட்டிடத்தின் முன்பாகம் (ஜிரோகாக்கள்) ஆகியவற்றில் தனித்துவமான செதுக்குதல் வெட்டுக்கள் அவற்றின் சொந்த நிறத்தை பிரதிபலிக்கின்றன. கூரைகள், பால்கனிகள், படிக்கட்டுகள், மொட்டை மாடி மற்றும் சுவர் பூச்சு (ஸ்டக்கோ) வடிவமைப்புகள் சரியான உட்புறத்தை உருவாக்குகின்றன. கட்டிடத்தின் முகப்பு செங்கற்களால் ஆனது. பளிங்கு போன்ற பிரகாசம் மற்றும் திகைப்பூட்டும் அழகிய காட்சிகள் போன்றவை முகலாய கால நில உரிமையாளர்களின் பெரிய அரண்மனைகளில் இடம் பெற உதவுகிறது.
பாதுகாப்பு
பின்னர் இந்த வைக்கப்பட்ட 1989 இல் அதன் மகிமையின் பார்த்து எனினும் கட்டிட இறப்புகளுக்கு அதிக அழித்து யார் Qabza மாஃபியா கைபற்றப்பட்டது, எம் அத்தர் தாஹிர், அப்போதைய துணை ஆணையர் Jhang மாளிகையைத் மோசமான மாநில குறித்துக்கொண்டு. அவர் அத்துமீறல்களை அகற்றி, கட்டிடத்தை அரசாங்க உரிமையின் கீழ் கொண்டுவந்தார். சினியோட்டின் உதவி ஆணையர் முஹம்மது அம்ஜத் சாகிப், மாளிகையின் பழுதுபார்ப்புக்கு பணம் திரட்டுவதற்கான நிதி திரட்டும் முயற்சியை வழிநடத்துகிறார், மற்றும் அதன் மறுசீரமைப்பை ரூ .1,700,000 செலவில் தொடங்கினார்.
சேரர் தொகுப்புக் குறிப்புகள்
thumbnail|வலது|சேர நாணயங்களில காணப்படும் சேரமன்னர் முத்திரை, எய்யும் வில் சங்ககால அரசர்கள் பலரது பெயர்களும் அவர்களைப் பகுத்தறிய உதவும் சிறுகுறிப்புகளும் இங்குத் தரப்படுகின்றன.
காண்க
பகுப்பு:சேர அரசர்கள்
ராஜா செல்லையா
ராஜா செல்லையா எனப் பரவலாக அறியப்படும் ராஜா ஜேசுதாஸ் செல்லையா (Raja Jesudoss Chelliah) (12 டிசம்பர் 1922 - 7 ஏப்ரல் 2009) பொருளாதார நிபுணர். இந்திய பொருளாதாரத்தில் வரி சீர்திருத்தத் துறையில் முன்னோடியாக விளங்கியவர். இவரது தலைமையில் வரி சீர்திருத்த குழுவை இந்திய அரசு அமைத்தது. ஸ்பிக் ஆதரவுடன் சென்னையில் நிறுவப்பட்ட மெட்ராஸ் ஸ்கூல் ஆப் எகனாமிக்ஸ் நிறுவனத்தின் முதல் தலைவராவார்.
வாழ்க்கையும் கல்வியும்
இவர் நெல்லை மாவட்டம் பாளையங் கோட்டையில் பிறந்தவர். தந்தை பெயர் சாமுவேல் தேவசிகாமணி செல்லையா. தாயார் பெயர் மாசிலாமணி. பாளையங்கோட்டை சேவியர் கல்லூரி, திருச்சி ஜோசப் கல்லூரியில் படிப்பு. அமெரிக்காவின் பிட்ஸ்பர்க் பல்கலைக்கழகத்தில் முனைவர் பட்டபடிப்பு முடித்தார்.இவரது மனைவியின் பெயர் திருமதி சீதா செல்லையா.இவருக்கு இரண்டு புதல்விகள்
பணிகள்
சென்னை கிருத்தவக் கல்லூரியில் 5 ஆண்டுகள் பொருளாதாரப் பேராசிரியர் பணி, பிறகு புதுதில்லியில் உள்ள நடைமுறைப் பொருளாதார ஆய்வுக்கான தேசிய கவுன்சிலில் மூத்த பொருளாதார நிபுணராகப் பணி, ராஜஸ்தான் பல்கலைக்கழகப் பொருளாதாரத் துறைத்தலைவர், உஸ்மானியா பல்கலைக்கழகப் பேராசிரியர் பணிகளுக்குப் பின் ஐ.எம்.எஃப் நிறுவனத்தில் உயர்பதவி. 1975இல் இந்தியா திரும்பினார். நிதித்துறையில் கௌரவ ஆலோசகரானார். பொதுநிதி மற்றும் கொள்கைக்கான தேசிய நிறுவனத்தை நிறுவினார். பொருளாதாரம், வரி, வருமானவரி, ஆகியவை குறித்து 13 புத்தகங்கள் எழுதியுள்ளார். இதே துறையில் 36 ஆய்வுக் கட்டுரைகளையும், 12 அறிக்கைகளையும் தயாரித்துள்ளார்.
குறிப்புகள்
பகுப்பு:1922 பிறப்புகள் பகுப்பு:2009 இறப்புகள் பகுப்பு:திருநெல்வேலி மாவட்ட நபர்கள் பகுப்பு:இந்தியப் பொருளியலாளர்கள் பகுப்பு:பத்ம பூசண் விருது பெற்ற தமிழர்கள்
போஜ்பூர் மாவட்டம்
போஜ்பூர் மாவட்டம் என்பது இந்திய மாநிலமான பீகாரில் உள்ளது. இதன் தலைமையகம் அர்ரா நகரில் உள்ளது.
பொருளாதாரம்
இது வளர்ச்சியில் பின்தங்கிய மாவட்டங்களில் ஒன்று. அரசிடம் இருந்து பின்தங்கிய மாவட்டங்களுக்கான வளர்ச்சியைப் பெறுகிறது. சோனி, கங்கை ஆற்று நீரைப் பயன்படுத்தி உழவுத் தொழிலை மேற்கொள்கின்றனர்.
மக்கள் தொகை
2011 ஆம் ஆண்டில் மக்கள் தொகை கணக்கெடுக்கப்பட்ட போது, 2,720,155 மக்கள் வாழ்கின்றனர்.
சராசரியாக சதுர கிலோமீட்டருக்குள் 1136 மக்கள் வசிக்கின்றனர். பால் விகிதக் கணக்கெடுப்பில் 1000 ஆண்களுக்கு 900 பெண்கள் என்ற அளவு இருப்பதாகத் தெரிய வந்தது. இவர்களில் 72.79% பேர் கல்வியறிவு பெற்றுள்ளனர்.
மொழி
இங்கு வாழும் மக்கள் போச்புரி மொழியில் பேசுகின்றனர். இதை தேவநாகரி, கைதி எழுத்துமுறைகளில் எழுதுகின்றனர்.
இணைப்புகள்
பகுப்பு:பீகார் மாவட்டங்கள் பகுப்பு:போஜ்பூர் மாவட்டம்
து. பு. ஜாயா
துவான் புர்ஹானுதீன் ஜாயா (Tuan Burhanuddin Jayah, சனவரி 1, 1890, - மே 31, 1960) அல்லது பொதுவாக '''ரி. பி. ஜாயா' (T. B. Jaya'') இலங்கையின் கல்விமானும், அரசியல்வாதியும் ஆவார்.
வாழ்க்கைக் குறிப்பு
இலங்கையின் மத்திய மாகாணத்தில் கண்டி மாவட்டத்தில் கலகெதரை என்ற ஊரில் காசிம் ஜாயா, நோனா ஆகியோருக்குப் பிறந்தார். கண்டியில் புனித பவுல் கல்லூரி, கல்கிசை புனித தோமையர் கல்லூரியிலும் கல்வி கற்றவர். 1913 ஆம் ஆண்டில் லண்டன் பல்கலைக்கழகத்தில் பட்டம் பெற்று கண்டி தர்மராஜா கல்லூரியில் சில காலம் பணியாற்றினார். பின்னர் பிரின்சு ஒஃப் வேல்சு கல்லூரியில் 1917 ஆம் ஆண்டு வரையும், பின்னர் கொழும்பு ஆனந்தா கல்லூரியிலும் ஆசிரியராகப் பணியாற்றினார். 1921 ஆம் ஆண்டில் கொழும்பு சாகிராக் கல்லூரியில் அதிபர் பதவியில் அமர்ந்தார். இவரது காலத்தில் இக்கல்லூரி கல்வியில் பெரும் வளர்ச்சி கண்டது. சாகிரா கல்லூரியின் கிளைப் பள்ளிகளை மாத்தளை, அளுத்கமை, புத்தளம் ஆகிய நகரங்களில் நிறுவினார்.
அரசியலில்
1924 ஆம் ஆண்டில் இவர் அரசியலில் இறங்கினார். அன்றைய பிரித்தானிய இலங்கையின் சட்டவாக்கப் பேரவைக்கு 1924 ஆம் ஆண்டில் இலங்கை முசுலிம்களைப் பிரதிநிதித்துவப் படுத்த அதிகாரபூர்வமற்ற உறுப்பினராகத் தேர்ந்தெடுக்கப்பட்டார். தொழில் மற்றும் சமூக சேவைகளுக்கான அமைச்சராக நியமிக்கப்பட்டார். 1931 ஆம் ஆண்டில் இடம்பெற்ற இலங்கை அரசாங்க சபைத் தேர்தலில் கொழும்பு மத்தியில் போட்டியிட்டு ஏ. ஈ. முனசிங்கவிடம் தோல்வியுற்றார். பின்னர் 1936 இலங்கை அரசாங்க சபைத் தேர்தலில் நியமன ஆங்கத்தவராகத் தேர்ந்தெடுக்கப்பட்டு 1947 ஆம் ஆண்டு வரை சேவையாற்றினார்.
1947 ஆம் ஆண்டு இடம்பெற்ற 1947 இலங்கை நாடாளுமன்றத் தேர்தலில் கொழும்பு மத்திய தொகுதியில் ஐக்கிய தேசியக் கட்சியின் சார்பில் போட்டியிட்டு வெற்றி பெற்றார். இவருக்கு அமைச்சர் பதவியும் வழங்கப்பட்டது. பாக்கித்தானுக்கான இலங்கைத் தூதுவராகப் பணியாற்றினார். இவர் 1960 ஆம் ஆண்டில் மெக்காவிற்கு புனித யாத்திரை சென்றிருந்த போது அங்கு காலமானார்.
வெளி இணைப்புகள்
பகுப்பு:1890 பிறப்புகள் பகுப்பு:1960 இறப்புகள் பகுப்பு:இலங்கையின் கல்விமான்கள் பகுப்பு:இலங்கை முசுலிம்கள் பகுப்பு:இலங்கை சட்டசபை உறுப்பினர்கள் பகுப்பு:இலங்கை அரசாங்க சபை உறுப்பினர்கள் பகுப்பு:இலங்கை முசுலிம் அரசியல்வாதிகள் பகுப்பு:இலங்கையின் 1வது நாடாளுமன்ற உறுப்பினர்கள் பகுப்பு:இலங்கை மலாயர் பகுப்பு:இருபதாம் நூற்றாண்டு இலங்கை அரசியல்வாதிகள்
2022 உங்கா தொங்கா எரிமலை வெடிப்பும் ஆழிப்பேரலையும்
பின்னணி
2014 ஆம் ஆண்டு முதல் ஒப்பீட்டளவில் செயலற்றநிலையில் இருந்த பின்னர் உங்கா தொங்கா எரிமலை 20 திசம்பர் 2021 அன்று வெடித்தது. புவியின் அடுக்கு மண்டலத்திற்குள் துகள்களை அனுப்பியது. எரிமலையிலிருந்து சுமார் 70 கிலோமீட்டர் (43 மைல்) தொலைவில் உள்ள தொங்காவின் தலைநகரான நுக்கு'அலோபாவில் மேல் நோக்கி எழுந்த சாம்பல் புகைப்படலத்தைக் காணமுடிந்தது. நியூசிலாந்து நாட்டின் வெலிங்டனில் உள்ள எரிமலை சாம்பல் ஆலோசனை மையம் விமான நிறுவனங்களுக்கு ஒரு ஆலோசனை அறிவிப்பை வெளியிட்டது. 170 கிலோமீட்டர் (110 மைல்) தொலைவுக்கு எரிமலைவெடிப்பு சப்தங்கள் கேட்டன. இந்த ஆரம்ப வெடிப்பு டிசம்பர் 21 அன்று 02:00 மணிக்கு முடிவடைந்தது. எரிமலையின் செயல்பாடு தொடர்ந்தது, டிசம்பர் 25 அன்று எடுக்கப்பட்ட செயற்கைக்கோள் படங்களின் படி தீவின் அளவு அதிகரித்திருந்தது. தீவில் எரிமலை நடவடிக்கைகள் குறைந்ததால், அது 11 சனவரி 2022 அன்று செயலற்ற எரிமலையாக அறிவிக்கப்பட்டது.
வெடிப்புகள்
இடது|thumb|தோராயமாக 1 மணி 40 நிமிடத்திற்கு விண்வெளியில் இருந்து பார்த்த வெடிப்பு 2022 ஆம் ஆண்டு சனவரி மாதம் 14 ஆம் தேதியன்று ஒரு பெரிய வெடிப்பு தொடங்கியது. வளிமண்டலத்தில் 20 கிலோமீட்டர் (12 மைல்) தொலைவுக்கு எரிமலையானது சாம்பல் மேகங்களை அனுப்பியது. தொங்கா அரசாங்கம் குடியிருப்பாளர்களுக்கு சுனாமி எச்சரிக்கை விடுத்தது. எரிமலைக்கு அருகில் உள்ள தொங்கா நாட்டுப் புவியியலாளர்கள் வெடிப்புகளையும் 5 கிலோமீட்டர் அளவுக்கு அகலமான சாம்பல் மேகத்தையும் கவனித்தனர்.